Publication: Magyar Közlöny
Issue: MK-2008-38 (Year: 2008, Number: 38)
Era: 2004-2010
Section: 3 évig lehet tárolni, veszélyes hulladék esetén – a veszélyes hulladékkal kapcsolatos tevékenységek végzésének feltételeirõl szóló 98/2001. (VI. 15.) Korm. rendelet 10. § (2) bekezdése szerint – a tárolás 1 évben maximált.
Paragraph Index: 628

3 évig lehet tárolni, veszélyes hulladék esetén – a veszélyes hulladékkal kapcsolatos tevékenységek végzésének feltételeirõl szóló 98/2001. (VI. 15.) Korm. rendelet 10. § (2) bekezdése szerint – a tárolás 1 évben maximált. A hulladékot elõkezelõ, -kezelõ gazdálkodószervezet, a hulladék elõkezelési, -kezelési tevékenység során keletkezõ másodlagos hulladék tekintetében termelõnek minõsül, errõl adatszolgáltatási kötelezettséggel bír. A rendszeres adatszolgáltatóknak a kötelezettségüket minden felszólítás nélkül, a Rendeletben megadott módon és határidõvel teljesíteniük kell. Eseti adatszolgáltatásra kötelezett hulladéktermelõ: A Rendelet elõírásaiból adódóan a nyilvántartás vezetésére kötelezettek körében lesznek olyan hulladéktermelõk, amelyek rendszeres adatszolgáltatásra nem kötelezettek, mivel sem a foglalkoztatottak létszáma, sem a keletkezõ hulladékok tekintetében nem érik el a megadott határokat. Ez az ún. kistermelõi kör (pl. kisiparosok, kisvállalkozások). Az ezek által termelt hulladék mennyisége gazdálkodói szinten ugyan nem nagy, azonban országos szinten az összes mennyiség jelentõs. Ezért nem szabad lemondani a kistermelõi körben képzõdõ hulladékok mennyiségének és összetételének megismerésérõl. Ennek érdekében a Rendelet 9. §-ának (1) bekezdése megadja azt a lehetõséget, hogy az egyébként rendszeres adatszolgáltatásra nem kötelezettektõl is lehessen eseti adatszolgáltatást kérni. Erre statisztikai módszerekkel történõ kiválasztás alapján kerül sor. A kiválasztott termelõk postai úton kapják meg az adatlapokat, amelyek kitöltése és visszaküldése számukra ugyanúgy kötelezõ, mint a rendszeres adatszolgáltatók esetében. A kiválasztott mintacsoportok adatainak feldolgozásával, és a tevékenységet végzõk teljes körére történõ extrapolációval lehet meghatározni a kistermelõi körbõl kikerülõ hulladékok összetételét és mennyiségét országos szinten. Az eseti adatszolgáltatásra kötelezettek az adatszolgáltatást postán kézbesített felszólításra teljesítik, az abban szereplõ határidõvel és a mellékelt (a Rendeletben lévõvel azonos) adatlapon, a megjelölt környezetvédelmi hatóság felé. A hulladéktermelõk adatszolgáltatásukat a HT lapok kitöltésével teljesítik. A hulladékkezelõ: A Hgt. 3. §-ának g) pontja szerint hulladékkezelõ az, aki a hulladékot gazdasági tevékenysége körében a hulladék birtokosától átveszi, kezeli. A hulladékkezelést végzõket tevékenységük jellege szerint a következõképpen csoportosíthatjuk: – Hulladékszállító – Elõkészítõ mûveleteket végzõk: = Begyûjtõ = Elõkezelõ 2008/10. szám H I V A T A L O S É R T E S Í T Õ – Végsõ kezelést végzõk: = Hulladékhasznosító = Hulladékártalmatlanító Rendszeres adatszolgáltatásra a szállító kivételével minden, az elõbb felsorolt hulladékkezelõ kötelezett, a szállítónak nem kell adatot szolgáltatnia. A szállító: Mivel a szállítónak lényegesen eltérõek a Rendelet szerinti kötelezettségei, fontos tisztázni, hogy kit tekintünk szállítónak. A szállító olyan szolgáltatást végez, amely során a hulladéktermelõ és a kezelõ között létrejött átadás-átvételi szerzõdés tárgyát képezõ hulladékot a szállítmányozási szabályoknak megfelelõen elszállítja. Felelõssége a szállítási szabályok betartása területén van, illetve a szállításból eredõ szennyezõdés esetén a hulladék eltakarításáról, a terület szennyezõdésmentesítésérõl, valamint az eredeti környezeti állapot helyreállításáról köteles gondoskodni (Hgt. 16. §). A szállítónak a szállított hulladékra a megfelelõ szállítási engedéllyel kell rendelkeznie. A szállító tehát a termelõtõl vagy a kezelõtõl csupán a szállításra kap megbízást, a hulladék átadás-átvételi szerzõdés a termelõ és a kezelõ között jön létre. A szállítóra vonatkozó nyilvántartási és adatszolgáltatási kötelezettségek eltérõek a begyûjtõre vonatkozóktól, ezért nagyon lényeges a két feladatkör pontos elhatárolása. A begyûjtõre vonatkozó szabályokat lásd alább. Az elõkészítõ mûveleteket végzõk: A kezelõk következõ, jól megkülönböztethetõ csoportját a begyûjtõk és az elõkezelõk alkotják. Ezek közös jellemzõje, hogy a hulladékkezelési láncban a termelõ és a végsõ kezelést végzõ gazdálkodók között helyezkednek el, velük hulladék átadás-átvételi szerzõdési viszonyban állnak. Másik fontos jellemzõje a csoportnak, hogy olyan tevékenységet végeznek, amely után mindig kell, hogy következzen valamilyen végsõ kezelési folyamat. A begyûjtõ: A szállítótól határozottan el kell választani a begyûjtõt. A Hgt. 15. §-ának (2) bekezdése szerint a begyûjtés során a hulladékkezelõ a hulladékot a hulladék termelõitõl vagy más birtokosaitól rendszeresen összeszedi, illetõleg a hulladékot átveszi a hulladékok birtokosaitól a begyûjtõhelyeken, gyûjtõpontokon, majd elszállítja a begyûjtõhelyre. A Hgt.

Source: https://magyarkozlony.hu/hivatalos-lapok/f9ab1de74cdf2f6b7f9c33af3b1f5fc7127688be/dokumentumok/8232f5b759cb8bc21933a5ca492a3fcfd9df7621/letoltes